Document ID: /roh_data/filtered/fineweb-2-filterrobots_roh.jsonl.gz/830

Passa 300'000 persunas han demonstrà davant la giustia en Spagna per la libertad da manaders separatists catalans. Tar la demonstraziun a Barcelona hajan ils demonstrants purtà bandieras cotschen-gelg strivladas e placats cun scrit si «Libertad!» u «Nagins ostagis pli!», scriva l'agentura da novitads svizra SDA.
Ils separatists fugids a l'exteriur duajan pudair returnar nundisturbadamain en Spagna. La polizia da la citad da Barcelona calculescha la cifra da persunas a la demonstraziun sin radund 315'000.
La demonstraziun ha gì lieu questa dumengia var sis mais suenter ch'ils dus manaders dals separatists Jordi Sànchez e Jordi Cuixart eran vegnids mess en arrest d'inquisiziun. Els eran vegnids arrestads sco emprims.
RR novitads 17:00